Cerro Wawasang

De Cerro Wawasang (ok Cerro Victoria oder Cerro Wawashan) is en  hogen Barg in de Autonome Region Karibikküst Süüd, Nicaragua.

Mit siene Höögd kickt he mehr as 300 Meter över de Ümgegend rut un is de höögste Barg in en wieden Ümkrink. De nächsthögere Barg is de Cerro La Gongolona, de 72 Kilometer wied weg is. De Volcán Azul in’n Oosten is mit  düüdlich sieder.

He is as Deel von de Reserva Natural Cerro Wawashan schuult. An’n Barg draapt sik de Grenzen von de Municipios El Rama, Kukra Hill un El Tortuguero.

Dat Water flütt in’n Oosten af na’n Río Wawasang un in’n Westen över’n Caño Sawawás na’n Río Kukarawala. De nächste Oort is dat lüttje Dörp El Torro fiev Kilometer in’n Süüdoosten. De wat gröttere Oort Wapí is al 23 Kilometer weg. Ok wenn de Ümgegend temlich dünn besiedelt is, warrt dat Land doch to en goden Deel för de Bueree bruukt un is keen unberöhrte Natur.